Тереза Комодини Качиа

Тереза Комодини Качиа (мальт. Therese Comodini Cachia;  ) — Мальта юристы һәм сәясәтчесе, шулай ук Европа парламентның иске әгъзасы.

 Белеме 
Комодини Качиа Мальта университетында укый, ике югары белем ала. 1997 елда хокук докторы дәрәҗәсенә ия була, ә 2012 елда кеше хокуклары буенча докторлык дәрәҗәсенә лаек була.

 Профессиональ карьерасы 
Тереза Комодини Качиа — һөнәре буенча кеше хокуклары өлкәсендә эшләгән юрист. 1997 елдан алып кеше хокуклары бозылу корбаннарының мәнфәгатләрен чагылдыручы буларак, төрле кимәлдәге хөкем тикшеренүләре барышында Мальта югары судларында, шулай ук Страсбургта кеше хокуклары буенча Европа судында чыгыш ясый. Аның клиентлары арасында шәхси кешеләр, коммерция структуралары, дәүләт учреждениеләре, шулай ук законнар чыгару органнары була.

Үзенең юрист карьерасында Мальтада берничә хөкүмәткә карамаган оешмалар, шул исәптән Мальта скаутлар ассоциациясе, Мальта Хатын-кыз конфедерациясе һәм Мальта психик сәламәтлек ассоциациясенең юрисконсульты сыйфатында чыгыш ясый.

2008 елдан 2010 елга тиклемге чорда ул тигезлек мәсьәләләренә тирәсендә Европа хокуклары һәм директивалары характеры мәсьәләләре буенча Милли комиссиягә милли хокукларны кысу очракларын тикшерүдә һәм башка тикшеренү проектларын гамәлгә ашыруда ярдәм күрсәтә.

Әлеге вакытта Комодини Качиа Мальта университетында кеше хокуклары фәненнән укыта. Ул шулай ук университетта кеше хокуклары һәм демократизация өлкәсендә магистрлар әзерләүгә юнәлеш бирә. Элек ул Утрехтск университетында (Нидерланд) һәм Одердагы Франкфуртта Европа Виадрина университетында чакырулы лектор булып эшли.

 Сәяси карьерасы 
Комодини Качиа Мальта утравында Милли фирка (мальт. Partit Nazzjonalista) әгъзасы булып тора һәм бу фирка эшендә актив катнаша. Аны еш кына парламент төркемендә торырлык эшләү өлгесе һәм Мальта конституциясына дөрес төзәтмәләр индерүче буларак билгелиләр. Беренче тапкыр 2013 елның мартында Мальта парламентына гомуми сайлауларда ул үзенең кандидатурасын сәяси вазифага күрсәтә.

2013 елда ул фирка уставын һәм структураларын яңадан карау буенча комиссия әгъзасы итеп тәгаенләнә. Шулай ук Ричард Мускат белән бергә кандидатлар форумы рәистәше итеп тәгаенләнә .

Европа парламентына сайлардан алда Комодини Качиа 2013 елда гомуми сайлауларда тавышларны санаганда килеп туган тигезсезлеккә бәйле Мальта сайлау комиссиясенә каршы коституцион тикшерүдә милли фирка исеменнән чыгыш ясарга ярдәм итә. Тавышларны санауны хата судта кире кагылганнан соң, ул озак һәм җентекле хөкем процессы барышында фирка адвокатына ярдәм итә.

2014 елның маенда Комодини Качиа Европа парламенты әгъзасы итеп сайлана. 2014 елда Мальтада Европа сайлауларында сайлаучыларның 40 проценттан ашуы милли фирка өчен тавыш бирә, һәм фирка Мальтада Европа өчен тиеш булган алтылы урынның өчесен ала. Тарихта беренче тапкыр милли фирка Европа парламентында ике урыннан күбрәк урын били, һәм өченче урынны Комодини Качиа ала. Парламент әгъзасы булганда ул Европа халык партиясенә да әгъза булып керә.

Комодини Качиа Европа парламентында өч комитет һәм делегацияләр әгъзасы була. Ул хокук мәсьәләләр буенча комитет, Фәләстин законнар чыгару советы белән элемтә буенча делегация, Урта Диңгез Берлегенең парламент ассамблеясында делегация әгъзасы була. Ихтыяр мәсьәләләре буенча комитетта авторлык хокуклары мәсьәләләре буенча парламент докладчысы вазифасын били. Моннан тыш, ул кеше хокуклары буенча подкомитеты, мәдәният һәм мәгариф буенча комитет һәм Кытай Халык Республикасы белән элемтә буенча делегация әгъзасы урынбасары була.

Европарламент әгъзасы итеп сайланганнан соң Комодини Качиа үзенең туган илендә өстәмә рәвештә җитәкче функцияләрен үз өстенә ала. 2014 елның октябрендә шул вакытта милли партиянең һәм оппозициянең лидеры булган Симон Бусуттил Комодини Качианы Мальтада партиянең сәяси форумнар координаторы итеп тәгаенли, ә 2015 елның гыйнварында аны мәгариф һәм мәшгүллек буенча күләгәле министр итеп тәгаенли.

2017 елда Комодини Качиа гомуми сайлауның сөземтәсе белән килешми, һәм 22 тапкыр яңадан тавышларны исәпләгәннән соң 4244 тавыш белән сигезенче сайлау округы буенча депутат итеп сайлана. Башта ул үз урыннан баш тарта, ләкин соңыннан үз карарын юкка чыгара һәм Европарламент әгъзасы вазифасыннан китүе һәм ил парламентында үз урынын алачагы турында белдерә.

 Матбугат хезмәтләре 
Комодини Качиа үзенең кеше хокуклары белән бәйле мәсьәләләр буенча тикшеренүләрен һәм докладларын Европаның күп кенә институтларына тапшырды. Европа берлегенең бәлиг булмаганнар белән сәүдә, расизм, ксенофобия, дискриминация, мәглүмәтле саклау, психик сәламәтлек, мәглүмәтле яклау, иммиграция һәм законсыз репатриация буенча төрле документларына үз өлешен кертә. Ул шулай ук раса, теге яки бу мәсьәләгә карашы, яки сексуаль ориентациясе билгеләре буенча эш урынында дискриминацияләү турында доклад тәкъдим итә. Америка университетының Вашингтон Юридик колледжының кеше хокуклары буенча журналында мәкаләләр бастырып чыгараLeo F. Zwaak; Therese Cachia The European Court of Human Rights: A Success Story? (инг.) : journal. — Washington College of Law, 2004. — Т. 13. — № 3..

 Наградалары 
2008 елда Тереза Комодини Качиа халыкара яшьләр палатасының «ун күренекле кеше» дип аталган ел саен тапшырыла торган премиясен төрле юнәлештәге ике категориясендә — бөтен дөньяда тынычлык һәм кеше хокуклары өлкәсендә, шулай ук сәяси, хокук һәм хөкүмәт эшләре өлкәсендә премияга лаек була

2016 елның мартында «Парламент» журналы Комодини Качианы корпоратив идарә итү өлкәсендә евродепутат дип атый. Бу награда аның Брюсселдә тапшырылган башлангыч наградасы була, һәм атналык түбәндәгене язып чыга: «Комодини Качиа үз эшенә керткән энтузиазмы һәм ялкынлы дәрте өчен югары баһалана. Ул үзенең күп гүмерен Евроберлек сәясәтен эшкәртүдә Мальтаның ватандашлар җәмгыйәтенең катнашуын киңәйтүгә багышлады».

 Искәрмәләр 

Төркем:23 февраль көнне туганнар
Төркем:Википедия:Замандашлар биографиясе
Төркем:Әлифба буенча шәхесләр
Төркем:1973 елда туганнар
Төркем:Сәясәтче хатын-кызлар
Төркем:Шәхесләр:Мальта
Төркем:Юристлар